РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 28

от заседание на комисия „Управление на собствеността”
към Пленума на Висшия съдебен съвет, проведено на 11.09.2019 г.
/за публикуване/

Днес, 11.09.2019 г., сряда, от 10,30 ч., в сградата на Висшия съдебен съвет, ул. „Екзарх Йосиф” № 12, се проведе заседание на комисия „Управление на собствеността” към Пленума на Висшия съдебен съвет, в състав:

                                                        ПРЕДСЕДАТЕЛ:   Евгени Диков
                                                                  ЧЛЕНОВЕ:  Стефан Гроздев
Пламена Цветанова
Огнян Дамянов
Боян Новански 

ОТСЪСТВА: Олга Керелска.

           От администрацията на ВСС присъстваха: Стефка Инджова – директор на дирекция „Управление на собствеността на съдебната власт“, Иванка Христова – началник отдел „Управление на собствеността“, инж. Стоянка Георгиева – главен експерт в отдел „Инвестиции и строителство“, инж. Надежда Стоянова - главен експерт в отдел „Инвестиции и строителство“, Анжела Цветанова – старши експерт – юрисконсулт в отдел „Управление на собствеността“, Надежда Петрова - старши експерт - икономист в отдел „Управление на собствеността“, Надя Горгорова - младши експерт в отдел „Управление на собствеността и Красимира Василева - началник отдел „Правно обслужване и нормативна дейност“, дирекция „Правна“ в АВСС.

По внесените допълнителни материали и на основание последвалите разисквания по дневния ред

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

Включва в дневния ред следните допълнителни материали:

	1.Писмо от председателя на Районен съд – Ботевград с рег. № ВСС-3716/29.05.2019 г. във връзка с получена призовка в Районен съд – Ботевград за страна по адм.дело № 607/2019 г., ведно с Разпореждане № 845/14.05.2019 г. на Административен съд София – област.

I. Инвестиционна дейност:

1.	Текущи ремонти:

1.1. ОТНОСНО: Писмо рег. № ВСС-10767/08.09.2019 г. от председателя на Апелативен специализиран наказателен съд за осигуряване на средства за текущ ремонт за обособяване на съдебна зала на първи етаж на Блок 2.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

	1.1.1. Извършването на разход за текущ ремонт на съдебни зали и обособяване на нова съдебна зала чрез обединяване на кабинети с номера 102, 103, 104, 105 и 106, находящи се в сградата на ул. „Черковна“ № 90 /Блок 1, топла връзка Блок 1 и 2 и Блок 2/, е необходим и целесъобразен. Стойността на разхода е определена в размер на 59 645 /петдесет и девет хиляди шестстотин четиридесет и пет/ лева с ДДС, съгласно най-ниското ценово предложение на „Стреза“ ЕООД. Средствата следва да се отпуснат по §10-30 „Текущи ремонти“.

Мотиви: Съдебните залите /3 бр./ предоставени на Апелативния специализиран наказателен съд имат нужда от ремонт. Необходимо е обособяване на съдебна зала на първия етаж на Блок 2, за нуждите на Апелативен специализиран наказателен съд.

1.1.2. ИЗПРАЩА решението по т. 1.1 на Комисия „Бюджет и финанси”, за  корекция на бюджета на Апелативен специализиран наказателен съд.

II. Управление на собствеността:

1. ОТНОСНО: Проект на решение за разпределение на ползването на помещенията в сградата на Районен съд – Кула, ул. „Иван Кръстев“ № 1

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

На основание чл. 388, ал. 1, предложение първо от Закона за съдебната власт, във връзка с писмо рег. № ВСС-4053/28.03.2019 г. от Прокуратурата на Република България, писмо с вх. № 4053/22.08.2019 г. от административния ръководител на Районен съд – Кула, с което се предоставя цялостно разпределение на ползването на помещенията в Съдебната палата в гр. Кула, ул. „Иван Кръстев“ № 1 и с оглед разпоредбата на чл. 57, ал. 2, т. 10 от Правилника за администрацията на Прокуратурата на Република България,

1. ПРЕДЛАГА на Пленума на Висшия съдебен съвет да вземе следното решение:

I. РАЗПРЕДЕЛЯ ползването на помещенията в сградата на Съдебната палата, гр. Кула, ул. „Иван Кръстев“ № 1, както следва:

На Районен съд – Кула:
Първи етаж:
1.	Стая № 7 – съдебна зала № 1
2.	Съдебна зала № 2 и канцелария обслужване на лица в неравностойно положение
3.	Стая № 6
4.	Стая № 8
5.	Сервизно помещение /стълбище/

Втори етаж:
1.	Стая № 1 – председател на Районен съд
2.	Стая № 2 – районен съдия
3.	Стая № 3 – главен счетоводител и административен секретар
4.	Стая № 5 – бюро съдимост, регистратура и деловодство
5.	Стая № 6 – сервизно помещение
6.	Стая № 7 – стая за почивка
7.	Стая № 9 – стая за съхранение на бюлетини
8.	Стая № 10 – регистратура за класифицирана информация
9.	Стая № 11 – архив

На Окръжна прокуратура – Видин, за нуждите на териториално отделение – Кула към Районна прокуратура – Видин:
Първи етаж:
1.	Стая № 1 – съдебни секретари
2.	Стая № 3 – архив
3.	Стая № 4 – районен прокурор

За изпълнение на функциите на Агенция по вписванията ще се ползва:
Първи етаж:
1.	Стая № 5

За общо ползване от Районен съд – Кула и Агенция по вписванията:
Втори етаж:
1.	Стая № 4 – държавен съдебен изпълнител и съдия по вписванията
2.	Стая № 8 – деловодство СИС и канцелария

За изпълнение на функциите на Областно звено „Охрана“ ще се ползва:
Първи етаж:
1.	Стая № 2

	II. С настоящото решение се отменя т. 67.1.1.2. от Решение по т. 67 от Протокол № 27/01.11.2018 г. на Пленума на Висшия съдебен съвет.

III. ИЗПРАЩА решението по т. I на административния ръководител на Районен съд – Кула, за сведение и изпълнение и чрез главния прокурор на Република България на административния ръководител на Окръжна прокуратура – Видин, за сведение.

2. ВНАСЯ предложението като редовна точка в следващото редовно заседание на Пленума на Висшия съдебен съвет, насрочено за 26.09.2019 г.

2. ОТНОСНО: Възможност за предоставяне на помещения за ползване за нуждите на звената „Български документи за самоличност“ към Министерство на вътрешните работи.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

2.1. ПРИЕМА доклада на Иванка Христова - началник на отдел „Управление на собствеността“ в дирекция „Управление на собствеността на съдебната власт”, за сведение.
2.2. ДАВА СЪГЛАСИЕ да се изпрати писмо до Министерство на вътрешните работи, за невъзможността за предоставяне на помещения в сградите на Съдебната палата, находяща се в гр. София, бул. „Витоша“ № 2 и в сградата на Софийски районен съд, находяща се в гр. София, бул. „Цар Борис III“ № 54, за ползване за нуждите на звената „Български документи за самоличност“.

3. ОТНОСНО: Писмо рег. № 6242/20.08.2019г. от Главния секретар при АГП във връзка с искане от наемател за приспадане на задълженията за наем и консумативи срещу извършени инвестиции и оборудване в имот, предназначен за „Кафе – барче“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

3.1. ПРИЕМА доклада на Анжела Цветанова – старши експерт – юрисконсулт в отдел „Управление на собствеността“, дирекция „Управление на собствеността на съдебната власт”.

3.2. ПРЕДЛАГА на Пленума на Висшия съдебен съвет да вземе следното решение:

1. ОСТАВЯ без уважение молбата от „Бета плюс“ ЕООД – наемател по силата на договор № 51/08.05.2018 г. за наем на недвижим имот – държавна собственост, сключен между ВСС чрез директора на Национална следствена служба и „Бета плюс“ ЕООД с обект: „Част от първи етаж на блок 3 от недвижим имот на Национална следствена служба, гр. София, бул. „Г. М. Димитров“ № 42, представляваща кафе – барче с площ общо 87,70 кв.м.“, за приспадане на задълженията за наем и консумативни разходи срещу извършени инвестиции и оборудване в имота, приложена с писмо рег. № ВСС-6242/20.08.2019 г. от главния секретар при АГП.

Мотиви: Страните по договора са постигнали съгласие, обективирано в чл.6, ал.5 от него, оборудването на имота с инвентар, технически съоръжения и други, необходими за ползване на имота по предназначение, извън посоченото в приемо-предавателния протокол, да се осъществява със средства и за сметка на наемателя.  С клаузите на чл.18, ал.2 от наемния договор наемодателят изрично се е противопоставил на осъществяването на какъвто и да е вид подобрения и други текущи ремонти в имота без негово предварително писмено съгласие. В случая подобренията в имота са извършени без да е искано и получено съгласие от наемодателя. Същевременно е налице изрична уговорка между страните, че наемодателят има право да получи всички подобрения в имота, извършени от наемателя. По отношение на движимите вещи, същите могат да бъдат отделени без съществено увреждане на имота.

2. ДАВА възможност на наемателя в срок от три месеца, считано от датата на вземане на решението по т.1, да погаси неизпълнените парични задължения, произтичащи от договор № 51/08.05.2018 г. за наем на недвижим имот – държавна собственост, сключен между ВСС чрез директора на Национална следствена служба и „Бета плюс“ ЕООД, като при неизпълнение ще бъдат предприети действия за събиране на вземанията по съдебен ред.

3. Решението да се изпрати на главния секретар при АГП.

3.3. ВНАСЯ предложението като редовна точка в следващото редовно заседание на Пленума на Висшия съдебен съвет, насрочено за 26.09.2019 г.

4. ОТНОСНО: Писмо рег. № ВСС-13123/20.08.2019 г. от директора на Управление „Сграден фонд и логистика“ при „УниКредит Булбанк“ АД с предложение във връзка с ремонт на помещения в имот собственост на „УниКредит Булбанк“ АД, наети от ВСС за нуждите на Районен съд – Девня.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

4.1. ПРИЕМА доклада на инж. Стоянка Георгиева – главен експерт в отдел „Инвестиции и строителство“ и Анжела Цветанова – старши експерт – юрисконсулт в отдел „Управление на собствеността“, дирекция „Управление на собствеността на съдебната власт”.

4.2. ВЪЗЛАГА на дирекция „Управление на собствеността на съдебната власт“ да отправи писмо до „УниКредит Булбанк“ АД с искане за представяне на проект на нов договор за наем на недвижимия имот, представляващ част от втори, трети и четвърти етажи от сграда в гр. Девня, кв. „Повеляново“, ул. „Строител“ № 12, за нуждите на Районен съд  - гр. Девня, като се включи разпоредба, съгласно която извършените СМР ще се фактурират от Районен съд – Девня, както и изрична разпоредба, че банката се задължава да изплати еднократно сумата.

5. ОТНОСНО: Предложение от директора на Националния институт на правосъдието за безвъзмездно придобиване на недвижим имот, намиращ се в гр. Банкя, общ. Столична, ул. „Стефан Стамболов“ , за нуждите на обучителната дейност на НИП.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

5.1. ПРИЕМА доклада на инж. Стоянка Георгиева – главен експерт в отдел „Инвестиции и строителство“ и Анжела Цветанова – старши експерт – юрисконсулт в отдел „Управление на собствеността“, дирекция „Управление на собствеността на съдебната власт”.
5.2. ОТПРАВЯ покана до г-жа Миглена Тачева – директор на Националния институт на правосъдието да присъства на заседание на ПВСС, което ще се проведе на 26 септември 2019 г., за изслушване по повод отправеното предложение за безвъзмездно придобиване недвижим имот – държавна собственост, намиращ се в гр. Банкя, община Столична, ул. „Стефан Стамболов“, в управление на ВСС, за нуждите на обучителната дейност на НИП.
5.3. ИЗПРАЩА решението по т. 5.2. на директора на Националния институт на правосъдието, за сведение.
5.4. ВНАСЯ комплектованата преписка в следващото редовно заседание на Пленума на Висшия съдебен съвет, насрочено за 26.09.2019 г., за разглеждане и произнасяне.

III. Разни 

	6. ОТНОСНО: Писмо от председателя на Районен съд – Ботевград с рег. № ВСС-3716/29.05.2019 г. във връзка с получена призовка в Районен съд – Ботевград за страна по адм.дело № 607/2019 г., ведно с Разпореждане № 845/14.05.2019 г. на Административен съд София – област.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

6.1. ПРИЕМА доклада и изразените становища от дирекция „Управление на собствеността на съдебната власт“ и дирекция „Правна“, съгласно които Висш съдебен съвет не се явява заинтересовано лице по смисъла на Закона за устройство на територията.
6.2. За взетото решение по т. 6.1. от настоящия протокол да се уведоми  административния ръководител на Районен съд – Ботевград.

                               ПРЕДСЕДАТЕЛ 
		          НА КОМИСИЯ „УПРАВЛЕНИЕ НА СОБСТВЕНОСТТА” 
                               КЪМ ПЛЕНУМА НА ВСС: /п/ ЕВГЕНИ ДИКОВ